KOMMISSIONENS BESLUTNING af 14. februar 1997 om ændring af Rådets beslutning 79/542/EØF og Kommissionens beslutning 92/260/EØF, 93/195/EØF og 93/197/EØF for så vidt angår de dyresundhedsmæssige betingelser for midlertidig indførsel, genindførsel og indførsel til Fællesskabet af registrerede heste fra Libanon (EØS-relevant tekst) (97/160/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 12, 13, 15, 16 og artikel 19, nr. ii), og

ud fra følgende betragtninger:

Ved Rådets beslutning 79/542/EØF (2), senest ændret ved Kommissionens beslutning 96/624/EF (3), blev der fastsat en liste over tredjelande, hvor medlemsstaterne tillader indførsel af kvæg, svin enhovede dyr, får og geder samt fersk kød og kødprodukter;

de sundhedsmæssige betingelser og bestemmelserne om udstedelse af sundhedscertifikat for midlertidig indførsel, genindførsel og indførsel af registrerede heste er fastsat i henholdsvis Kommissionens beslutning 92/260/EØF (4), 93/195/EØF (5) og 93/197/EØF (6), senest ændret ved beslutning 96/279/EF (7);

ved et EF-veterinærbesøg i Libanon så det umiddelbart ud til, at veterinærtjenesterne ikke havde dyresundhedssituationen tilstrækkeligt under kontrol; der er dog siden foretaget betydelige forbedringer, herunder en omfattende sero-epidemiologisk undersøgelse for afrikansk hestepest, snive, dourine og infektiøs anæmi af hovdyr på hele landets område med negativt resultat i hvert enkelt tilfælde;

Libanon har været fri for afrikansk hestepest i over tredive år, og der er ikke foretaget vaccination mod sygdommen i denne periode;

Libanon har været fri for snive og dourine i over seks måneder, og der er aldrig forekommet tilfælde af venezuelansk hesteencephalomyelitis og vesikulær stomatitis;

veterinærmyndighederne i Libanon har garanteret, at de inden 24 timer vil underrette Kommissionen og medlemsstaterne pr. telefax, telegram eller telex, hvis nogen af de i bilag A til direktiv 90/426/EØF omhandlede infektiøse eller kontagiøse sygdomme hos hovdyr bekræftes, og hvis der sker nogen ændringer af vaccinations- eller importpolitikken med hensyn til hovdyr;

det er nødvendigt at vedtage dyresundhedsmæssige betingelser og bestemmelser om udstedelse af sundhedscertifikat, der svarer til dyresundhedssituationen i det pågældende tredjeland; der er her kun tale om registrerede heste;

beslutning 79/542/EØF, 92/260/EØF, 93/195/EØF og 93/197/EØF bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I del 2 i bilaget til beslutning 79/542/EØF indsættes i den særlige kolonne for enhovede dyr følgende linje i alfabetisk orden efter ISO-koden:

>TABELPOSITION>

Artikel 2

I beslutning 92/260/EØF foretages følgende ændringer:

1) I bilag I, gruppe E, indsættes »Libanon« i alfabetisk orden efter ISO-koden på listen over tredjelande.

2) I bilag II, E, indsættes »Libanon« i alfabetisk orden efter ISO-koden på listen over tredjelande i titlen på sundhedscertifikatet.

Artikel 3

I beslutning 93/195/EØF foretages følgende ændringer:

1) I bilag I, gruppe E, indsættes »Libanon« i alfabetisk orden efter ISO-koden på listen over tredjelande.

2) I bilag II indsættes »Libanon« i alfabetisk orden efter ISO-koden på listen over tredjelande under »Gruppe E« i titlen på sundhedscertifikatet.

Artikel 4

I beslutning 93/197/EØF foretages følgende ændringer:

1) I bilag I, gruppe E, indsættes »Libanon« i alfabetisk orden efter ISO-koden på listen over tredjelande.

2) I bilag II, E, indsættes »Libanon« i alfabetisk orden efter ISO-koden på listen over tredjelande, i første del af titlen på sundhedscertifikatet for registrerede heste.

Artikel 5

Denne beslutning er rettet til medlemsstaterne.

Udfærdiget i Bruxelles, den 14. februar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 42.

(2) EFT nr. L 146 af 14. 6. 1979, s. 15.

(3) EFT nr. L 279 af 31. 10. 1996, s. 33.

(4) EFT nr. L 130 af 15. 5. 1992, s. 67.

(5) EFT nr. L 86 af 6. 4. 1993, s. 1.

(6) EFT nr. L 86 af 6. 4. 1993, s. 16.

(7) EFT nr. L 107 af 30. 4. 1996, s. 1.